**Əşrəf Mehdiyev** — Azərbaycanlı alim və siyasətçi; fəlsəfə elmləri doktoru -professor; Azərbaycan Repressiya Qurbanları Assosiasiyasının və Qeyrət Partiyasının sədri, Azərbaycan Prezident seçkilərində prezidentliyə namizəd (1998).

Həyatı
------

Əşrəf Fərzəli oğlu Mehdiyev 1934-cü ildə Cəbrayıl rayonunda anadan olub.

Babası Mehdi kişi Qarabağın adlı-sanlı bəylərindən biri olduğu üçün Mehdiyevlər ötən əsrin 30-cu illərində ailəlikcə repressiyaya məruz qalıblar. 1937-ci ildə Mehdi bəyi və oğlu Fərzəlini "xalq düşməni" adı ilə həbs ediblər. Aradan bir neçə gün keçəndən sonra Mehdi bəyin azadlıqda qalan digər 3 oğlunu da qandallayıblar. Cəmi bir neçə gün sonra Sibirə sürgün edilən Mehdi bəy və oğlanlarını məhkəmənin hökmü ilə elə oradaca güllələyiblər. 

Əşrəf Mehdiyev orta məktəbi əla qiymətlərlə bitirərək, 1952-ci ildə indiki BDU-nun filologiya fakültəsinin jurnalistika şöbəsinə qəbul olub. Hələ birinci kursda oxuyanda onu Cəbrayılda işıq üzü görən "Kolxozçu" qəzetinə redaktor müavini göndəriblər. İkinci kursda oxuyanda "Kolxozçu"nun redaktoru təyin olunan Mehdiyev 9 il bu vəzifədə çalışıb.

Atasının və Sibirə sürgün olunmuş digər qohumlarının bəraət alması Əşrəf Mehdiyevin karyerasında yeni səhifə açıb. 1962-ci ildə onu Cəbrayıl rayon Xalq Deputatları Soveti İcraiyyə Komitəsinin sədri təyin ediblər. 1967-ci ildə doğma rayonunu tərk edərək, Bakıya köçüb. İndiki Memarlıq və İnşaat Universitetində müəllim kimi fəaliyyətə başlayan Əşrəf Mehdiyev 1972-ci ildə namizədlik dissertasiyasını müdafiə edərək, fəlsəfə elmləri namizədi olub. 1988-ci ildə Daşkənd Dövlət Universitetində doktorluq işini müdafiə edən keçmiş "ispalkom" 25 il indiki Memarlıq və İnşaat Universitetində və Azərbaycan Texniki Universitetində müəllim işləyib. 

Qeyrət Partiyasının və Azərbaycan Repressiya Qurbanları Assosiasiyasının sədri kimi 1998-ci ildə prezidentliyə namizəd oldu. Seçki kampaniyası zamanı Prezident Heydər Əliyev barəsində çox sərt ifadələr işlətdi.

2005-ci ildə isə 120 saylı Cəbrayıl-Qubadlı Seçki Dairəsindən deputatlığa namizəd olub.

2009-cu ildə aprelin 24-də vəfat edib.

Həmçinin bax
------------

* Nizami Süleymanov
* Kərrar Əbilov

İstinadlar
----------

1. ↑  "Əşrəf Mehdiyev vəfat edib". Azadlıq Radiosu (az.). 2009-04-24. İstifadə tarixi: 2023-12-31.
2. ↑  "Əşrəf Mehdiyevin partiyası bərpa olunur". Azadlıq qəzeti (az.). 2014-06-24. İstifadə tarixi: 2023-12-31.
3. ↑  "Müsavatın demokratiyadan danışmağa haqqı yoxdur". Teleqraf.com (az.). 2015-02-07. İstifadə tarixi: 2023-12-31.
4. ↑  "Əşrəf Mehdiyev dünyasını dəyişdi". musavat.com. İstifadə tarixi: 2023-12-31.

Mənbə
-----

* Qeyrət Partiyasının sədri Əşrəf Mehdiyev vəfat edib[*ölü keçid*]
* "Jurnalistikanı atan məşhur jurnalistlər…, son xeberler". Sonxeber.az (az.). İstifadə tarixi: 2023-12-31.
* *Seymur Verdizadə.* "Əşrəf Mehdiyevin oğlu: "Atam bu dünyadan iki arzusu gözündə getdi..."". modern.az (az.). İstifadə tarixi: 2023-12-31.

| ⛭Azərbaycan Respublikası prezidenti seçkilərində prezidentliyə namizədlər |
| --- |
| 1991 | Ayaz Mütəllibov |
| 1992 | Əbülfəz Elçibəy  • Nizami Süleymanov  • Yaqub Məmmədov  • İlyas İsmayılov  • Rafiq Abdullayev |
| 1993 | Heydər Əliyev  • Kərrar Əbilov  • Zakir Tağıyev |
| 1998 | Heydər Əliyev  • Etibar Məmmədov  • Nizami Süleymanov  • Firudun Həsənov  • Əşrəf Mehdiyev  • Xanhüseyn Kazımlı |
| 2003 | İlham Əliyev  • İsa Qəmbər  • Lalə Şövkət  • Etibar Məmmədov  • İlyas İsmayılov  • Sabir Rüstəmxanlı  • Qüdrət Həsənquliyev  • Hafiz Hacıyev |
| 2008 | İlham Əliyev  • İqbal Ağazadə  • Fazil Mustafayev  • Qüdrət Həsənquliyev  • Qulamhüseyn Əlibəyli  • Fuad Əliyev  • Hafiz Hacıyev |
| 2013 | İlham Əliyev  • Cəmil Həsənli  • İqbal Ağazadə  • Qüdrət Həsənquliyev  • Zahid Oruc  • İlyas İsmayılov  • Fərəc Quliyev  • Araz Əlizadə  • Hafiz Hacıyev  • Sərdar Cəlaloğlu |
| 2018 | İlham Əliyev  • Qüdrət Həsənquliyev  • Zahid Oruc  • Fərəc Quliyev  • Araz Əlizadə  • Hafiz Hacıyev  • Sərdar Cəlaloğlu  • Razi Nurullayev |